SCB ปล่อยสินเชื่อ “ไทยออยล์” 7 พันลบ. เสริมศักยภาพธุรกิจ-ลงทุน New S-Curve
SCB สนับสนุนวงเงินสินเชื่อระยะยาวให้แก่ “ไทยออยล์” จำนวน 7 พันลบ. เพื่อเสริมศักยภาพธุรกิจเป็นไปตามแผนยุทธศาสตร์ และลงทุนธุรกิจใหม่เป็น New S-Curve
SCB สนับสนุนวงเงินสินเชื่อระยะยาวให้แก่ “ไทยออยล์” จำนวน 7 พันลบ. เพื่อเสริมศักยภาพธุรกิจเป็นไปตามแผนยุทธศาสตร์ และลงทุนธุรกิจใหม่เป็น New S-Curve
9 มี.ค. 2565

ธนาคารไทยพาณิชย์ จำกัด (มหาชน) หรือ SCB สนับสนุนวงเงินสินเชื่อระยะยาว จำนวน 7,000 ล้านบาท ให้แก่ บริษัทไทยออยล์ จำกัด (มหาชน) หรือ TOP ผู้ประกอบการธุรกิจการกลั่นน้ำมันปิโตรเลียมครบวงจรที่ใหญ่ที่สุดในประเทศไทย ซึ่งมีประสิทธิภาพการผลิตระดับแนวหน้าของภูมิภาคเอเชียแปซิฟิก
สำหรับวัตถุประสงค์ของวงเงินสินเชื่อดังกล่าว เพื่อเสริมศักยภาพในการดำเนินธุรกิจให้เป็นไปตามแผนยุทธศาสตร์ระยะยาวของไทยออยล์ ซึ่งรวมถึงการสร้างความเติบโตอย่างต่อเนื่องในธุรกิจกลั่นน้ำมัน การขยายโอกาสทางธุรกิจไปยังธุรกิจปิโตเคมี และการลงทุนในธุรกิจใหม่ที่เป็น New S-Curve
ทั้งนี้มี นางวนิดา บุญภิรักษ์ รองกรรมการผู้จัดการใหญ่ ด้านการเงินและบัญชี TOP และ ดร.ยรรยง ไทยเจริญ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Wholesale และ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Wealth ธนาคารไทยพาณิชย์ ร่วมแสดงความยินดี